ms en en en en id en en fr ms ca id en en en id en en fr ms ca id ms id ms id id id id id hu id id id en id id id id ms id id ms id id id id en en de en en nl en en en id ms en id it id it id pt en ms id en en en en ms id en en en ms id ms en en en ms id en de nb en en en id ms id id id id id en et en en ms en fi en ms en en en en fa en en en en en en es en en ms en fr en en en en en id en en
Mengapa Belajar Sejarah? – Saifulislam.Com
Sunday , September 4 2022
Ramai pelajar menghubungi saya bertanyakan soalan ini. Mereka berminat untuk menyambung pengajian di bidang sejarah. Tetapi mereka tidak dapat menerangkan kepada ibu bapa, mengapa mereka mahu memilih bidang ini, ketika mana bidang-bidang lain yang lebih ‘baik’ hadir sebagai pilihan.
Tidak mudah untuk ibu bapa menyetujui hasrat anak memilih bidang sejarah, ketika mana dia berpeluang belajar di bidang perubatan dan kejuruteraan. Anak-anak dan ibu bapa perlu berkongsi jiwa dan minda yang besar, mungkin juga di luar kotak, untuk melihat sejarah sebagai suatu bidang yang kritikal. Bidang yang diberikan penekanan oleh negara yang mahu bangkit daripada kesilapan semalam.
Tidak ramai di dalam masyarakat kita, ada anak muda seperti Ahmad Ammar yang beribu bapakan ibu bapanya yang berkongsi visi dan misi yang sama. Visi dan misi yang tidak mengendahkan universiti di Turki itu diiktiraf kerajaan Malaysia atau tidak, yang tidak mengendahkan habis belajar nanti apa kerjanya, yang tidak mengendahkan mampukah si anak itu nanti memberi duit bulanan pada usia emas mereka nanti, dan mungkin menghantar ibu bapa ke Mekah mengerjakan umrah.
Buat masa ini, anak-anak yang hendak belajar di bidang sejarah, mengalami kesulitan untuk meyakinkan ibu bapa. Malah untuk meyakinkan sekolah, guru dan dunianya. Ia memerlukan pelajar yang berani berdiri di atas kaki sendiri. Pelajar yang karakternya mengambil sisi-sisi positif seorang Hyperthymic.
Video ini menceritakan secara mudah tetapi mendalam, MENGAPA KITA BELAJAR SEJARAH:
Ilmu kita adalah seperti pokok. Sejarah adalah akarnya. Kesihatan pokok banyak bergantung kepada kesihatan akar. Tanpa akar, pokok layu dan mati. Kerana mineral dan zat-zat penting yang diperlukan oleh pokok, dan seterusnya menghasilkan buah, tidak diserap kerana ketiadaan akar.
Sejarah membantu kita lebih MEMAHAMI dunia tempat kita menumpang hidup ini. Memahami manusianya. Memahami KESAN tindak tanduknya.
Belajar SEJARAH melatih kita skil yang penting iaitu keupayaan untuk mengenal pasti cause and effect (sebab musabab) kepada satu situasi, menganalisanya dan menjadikannya sebagai panduan untuk tindak tanduk kita yang seterusnya. Perbuatan manusia tidak rawak (random). Ia mematuhi cause and effect (buat ini jadi ini buat itu jadi itu) dengan pemboleh ubah yang maha luas (ilmu Allah). Maka dengan mempelajari sejarah, kita boleh memahami ke arah manakah kita sedang bergerak pada satu-satu masa dengan berbekalkan sampel perlakuan yang sudah berlaku di dalam sejarah.
4. IDEOLOGI DAN IDEA
Belajar SEJARAH juga menjadikan kita lebih menghargai kepelbagaian pendapat dan perspektif oleh manusia yang sangat pelbagai dan rencam. Kita tidak melihat satu ideologi itu sebagai satu ideologi, sebaliknya ia berasal daripada idea-idea yang terbit daripada fikiran, perasaan, pemerhatian manusia terhadap apa yang berlaku di sekitarnya. Ia mengurangkan pergeseran yang tidak perlu antara ideologi kerana di akar umbinya, ideologi-ideologi itu mungkin bertemu dan berkongsi harapan di peringkat pengalaman manusia.
Belajar SEJARAH juga mengukuhkan keupayaan kemahiran pemikiran kritis. Sejarah mencabar kita untuk berfikir di luar kotak, dan tidak secara literalis. Sejarah mencantumkan kepingan-kepingan puzzle berbentuk maklumat sejarah untuk melihat sesuatu daripada saiz mikro kepada gambaran makronya. Bermula daripada Revolusi Petani menentang Penjajah Inggeris di Terengganu, kita pergi kepada melihat polisi imperialis Eropah, kemudian menganalisis Revolusi Industri di sana, pergolakan politik, teori White Man’s Burden, Social Darwinist, Herbert Spencer, Charles Darwin, Teori Evolusi, Ibn Miskawayh, hinggalah kepada penciptaan Adam, Al-Quran dan Allah SWT.
6. MENILAI BAHAN BUKTI
Belajar Sejarah juga akan melatih kita untuk menilai bahan bukti. Sejarah bukan hanya meletakkan asas satu-satu benda mesti dibuktikan, bahan bukti itu juga perlu dinilai kekuatannya untuk diterima sebagai bahan bukti. Pertembungan fahaman begitu meruncing di dalam masyarakat, dan demi memenangkan kumpulan masing-masing golongan yang taksub mengutip apa sahaja maklumat yang ditemui, teruja dengan lamanya naskhah buku, kagum dengan penulis, yakin dengan muktabarnya kitab, mendedahkan diri kepada mencetuskan pertempuran berbekalkan sesuatu yang tidak HAQ dalam situasi sebenarnya. Naskhah buku perlu dianalisa, penulisnya perlu dikaji, kemuktabaran kitab perlu dihalusi, belajar SEJARAH memberikan ilmu yang perlu untuk melakukannya, demi KEBENARAN.
7. MENGAITKAN SEMALAM DAN HARI INI
Sejarah adalah TINGKAP untuk melihat semalam. Memahami semalam adalah kunci untuk memahami SEMASA. Mereka yang buta semalam, akan terjebak dalam bencana mengulangi (kesilapannya).
Seperti kata guru saya, ahli sejarah adalah hakim tanpa mahkamah.
Beliau berdiri di pinggir masa, memisahkan diri daripada terikat dengan kewujudan semasa, dan melihat untuk memahami dalam keterbatasannya sebagai makhluk, ketika mana ciptaan Allah yang sangat agung itu adalah MASA.
Demi MASA, sesungguhnya manusia berada di dalam kerugian yang nyata. Kecuali yang beriman dan beramal soleh. Berpesan-pesan dengan kebenaran. Berpesan-pesan dengan kesabaran. [Al-‘Asr 103: 1-3]
Previous Kajian Semalam Yang Sangat Futuristik
Next Sheikh Yasin Daradukah Dalam Kenangan
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
29/11/2013 at 7:39 AM
Boleh tak saya dapatkan slideshow ‘Minda Penyeru Di Jalan Allah’ yang ustaz bentangkan di Surau Annur semalam?
29/11/2013 at 8:49 AM
Satu lagi sebab; yang sering didendangkan berulang kali – “belajar sejarah untuk mengelak kesilapan lampau berulang kembali”
Cerita tentang diri saya dan sejarah, dulu nya minat belajar Sejarah selepas bermain siri permainan video Age of Empires. Permainan itu sangat-sangat menarik minat saya untuk belajar tentang sejarah tamadun, sebab dalam permainan tu kita boleh pilih hendak membangunkan tamadun yang mana – Babylon, Assyria, dan beberapa tamadun lain. Saya pun dah lupa, lama tak main.
From: Bila Karipap Boleh Bercakap
01/12/2013 at 2:16 PM
Salam Ustaz, saya ingin bertanya pendapat dari ustaz berkenaan anak saya. Anak saya Muhammad Azzubair merupakan anak yg agak excellent dlm pelajaran dinniyah mahupun akademik. Beliau memperolehi straight A daripada UPSR( SRI Al-Amin , Gombak), PMR (Maahad Muhammadi(L) P Chepa – 10A PMRU, 9A PMR) dan SPM (KISAS 7A+, 4A). Beliau dilema kini. Sekarang beliau mengambil ASASI – Sains Fizikal di UIA.InsyaAllah beliau akan menamatkan ASASI nya March 2014(terpilih untuk program ASASI -1 tahun) Beliau memendam niat murninya untuk mendalami ilmu Islam. Jauh di sudut hatinya amat merindui untuk kembali zaman2 beliau ketika di Maahad Muhammadi dulu. Malah beliau juga pernah wakil Kebangsaan untuk pertandingan Debat Bahasa Arab semasa 2012. Mohon pendapat ustaz, bagaimana untuk meneruskan pengajian dinniyah beliau. Apa kursus yang sesuai? University mana yang sesuai, Jordan atauTurki atau Saudi ?
Saya akhiri dengan ucapan terima kasih.
02/12/2013 at 12:00 PM
Waalaikum al-Salam WBT tuan. Pertamanya syabas saya ucapkan. Tahniah, saya menumpang gembira dengan rekod cemerlang anakanda Muhammad Azzubair. Sampaikan salam saya kepadanya.
Susah juga untuk saya menjawab dan memberikan cadangan. Jika hajatnya ialah hendak mendalami ilmu Diniah, mungkin ia kenyataan yang masih agak umum. Persoalan yang memudahkan sedikit proses hendak membuat pilihan ialah, bagaimana beliau melihat masa depannya.
1. Apa yang difikirkan tentang kerjaya. Mengajar, makan gaji, entrepreneur atau bagaimana.
2. Bagaimana melihat masalah umat Islam semasa, apa keperluan umat Islam hari ini dan apa yang diperlukan untuk menyiapkan diri agar berupaya mengisi keperluan itu.
3. Bagaimanakah karakter beliau? Risk taker? Indoor, sosial dengan peers bagaimana, tahap kematangan berfikir.
Ini adalah antara isu-isu yang boleh difikirkan.
Kita kena imbangkan peranan faktor pilihan dengan peranan faktor pelajar itu sendiri. Ramai juga yang kecundang walaupun belajar di bidang dan lokasi yang bagus. Ada juga yang sukses walaupun belajar di bidang dan lokasi yang problematik
29/04/2014 at 3:58 PM
saya berminat menyambung bidang sejarah tetapi saya tidak tahu pekerjaan yang saya boleh ceburi.Boleh ustaz terangkan tentang kerjaya dalam bidang sejarah
18/03/2015 at 8:33 PM
Salam Ustaz, bagaimana saya nak meyakinkan ibu bapa saya tentang minat saya? Adakah saya salah kerana tidak mengikut kata2 mereka?
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved